Doctena

Doctena SAam Handelsregëster (lbr.lu) ënnert der Nr B176487 agedroen ass eng lëtzebuergesch Entreprise, déi et Patienten erlaabt online – iwwer Internet oder eng App – e Rendez-vous bei engem Dokter oder enger anerer medezinescher Fachkraaft ze buchen. Si gouf 2013 gegrënnt an ass de Leader um europäesche Maart.

Doctena ass zu Lëtzebuerg, an der Belsch, Däitschland, Éisträich, Holland an an der Schwäiz aktiv. 2020 gouf d'Plattform vun iwwer 10.000 Professioneller aus dem medezinesche Beräich gebraucht an huet iwwer 15,5 Millioune Rendez-vouse pro Mount organiséiert.tradeandinvest.lu: Luxembourg start-up Doctena offers remote medical consultation solution (6. Mäerz 2020)

 Geschicht 
Wéi Doctena 2013 vum Patrick Kersten, Alain Fontaine a Marc Molitor gegrënnt gouf,tradeandinvest.lu: Doctena – Medical appointments at the click of a button (6. Abrëll 2018) gouf et a gréisseren europäesche Stied wéi Paräis oder Berlin schonn änlech Konzepter, déi op medezinesch Rendez-vouse spezialiséiert waren. D'Entreprise huet sech dowéinst op méi kleng Länner a Stied spezialiséiert.

Schonn 2014 huet d'Doctena sech op de belsche Maart getraut, mat enger éischter Implantatioun zu Bréissel,doctena.lu: Lancement de Doctena.be à Bruxelles (8. Mee 2014) an d'Joer drop dunn op den hollännesche Maart.paperjam.lu: Doctena a inauguré une plateforme aux Pays-Bas (8. Oktober 2015)

2016 gouf an d'Schwäiz expandéiertmedinside.ch: Noch eine Buchungsplattform für Arzt-Praxen in der Schweiz (18. Januar 2016) an an der Belsch huet Doctena de Konkurrent DocBook iwwerhollpaperjam.lu: Doctena s’allie à DocBook pour couvrir la Belgique (19. Mee 2016); méi spéit och nach den däitsche Konkurrent Doxter.paperjam.lu: Doctena rachète Doxter, son concurrent allemand (16. November 2016)

D'Joer drop huet Doctena den éisträichesche Konkurrent Mednanny opkaaft, duerno och déi medezinesch Spart vum däitschen Terminlandpaperjam.lu: Doctena continue son expansion en Allemagne  (16. Mäerz 2017) a vun der belscher Firma Sanmax.siliconluxembourg.lu: DOCTENA Takes Over Sanmax (29. Juni 2017)

Zënter der COVID-19-Pandemie (2020) bitt Doctena Consultatiounen op Distanz un,paperjam.lu: Doctena lance la consultation médicale à distance (20. Mäerz 2020) an och Ordonnancen, Attester an Analysen.paperjam.lu: Doctena intègre ordonnances, attestations et analyses (2. Abrëll 2020) Géint Enn vum selwechte Joer huet Doctena matgedeelt, datt iwwer d'Hallschent vun den Dokteren zu Lëtzebuerg op Doctena vertruede wieren.wort.lu: Doctena a séduit la moitié des médecins luxembourgeois  (9. Dezember 2020)

2021 huet Doctena d'Impfplattform géint de Coronavirus vun der Regioun Bréissel, Bruvax, matentwéckelt.lalibre.be: Plus de 750.000 rendez-vous pour la vaccination pris avec Bru-Vax depuis son existence (28. Juli 2021)lecho.be: Doctena choisie pour simplifier la prise de rendez-vous dans les centres de vaccination bruxellois (29. Mäerz 2021)

Kategorie:Lëtzebuergesch Entreprisen
Kategorie:Gesondheetswiesen zu Lëtzebuerg